Volt egyszer egy csodálatos királyság.
Nem volt tökéletes,
hiszen emberek alkották.
A király jószívű és igazságos volt, a termés pedig bőséges.
Madárcsicsergés és gyermekkacaj hallatszott mindenfelé,
az emberek boldogan éltek.
Mígnem egy nap
szokatlan sötétség kerítette hatalmába a királyságot.
Ez a sötétség aztán eluralkodott az emberek lelkén is,
kiszívott belőlük minden jókedvet,
melynek helyébe végtelen bánatot ültetett.
A király megfogadta, hogy elűzi a sötétséget, s megmenti népét.
Tudomást szerzett egy óriási erejű fegyverről:
A Fény pengéjéről.
A legenda szerint ez a kard törhette meg az átkot, hozhatta el a hajnalt.
De hiába minden erőfeszítés,
sem a király, sem az alattvalói nem tudták megszerezni a fegyvert,
ugyanis már nem maradt bennük egy szemernyi remény sem.
Végső elkeseredésükben egy tornát rendeztek,
hogy megleljék azt a harcost, aki képes lehet a penge megszerzésére.
Összegyűltek a legnagyobb, legerősebb és legbátrabb harcosok
a királyság minden szegletéből,
azonban mind közül a legapróbb bizonyult a legjobbnak.
Többször is a földre került ugyan, mégsem tört meg.
Nem adta fel a harcot, hanem újra és újra talpra állt.
Rendíthetetlen hittel és elszántsággal küzdött.
Bátorsága szüntelen bizonyításával visszaadta a hitet az embereknek,
akik végül ujjongva ünnepelték győzelmét.
A rettenthetetlen bajnok megszerezte a kardot, majd megtörte az átkot.
A királyság lakói, fiatalok és idősek egyaránt, pedig megtanulták,
hogy a sötétség elűzéséhez mindössze hinni kell…
a fényben.
Királyság! Imádom a jelmezes bulikat!
Az Örökfény nem csupán egy buli, Jo!
Ez egy ünnep a játékunkban, amit az irodában is megtartunk.
Olyasmi, mint a szilveszter, de annál ezerszer jobb.
Tök jó kaják, LARP-bajnokság…
„LARP”? Az meg mi?
Élő szerepjáték. Szimulált összecsapás.
Habszivacs kardokkal, meg ilyesmikkel.
Amúgy tippelj, ki lett a bajnok tavaly!
- Ian. - Álmában.
- Lou? - Nem talált.
- Poppy. - Én, Jo! Én győztem!
Mindenkit lealáztam.
Király! Fejre és ágyékra is támadunk, vagy ovis üzemmódban toljuk?
Vegyél vissza, Jo!
Ian célja az, hogy különleges legyen a visszatérésünk az irodába,
nem az, hogy péppé verjük egymást.
Ez a nap a varázslatról szól.
- Azta! - Jó, mi?
Halljátok szavaimat!
Csendesedjen mindőtök, királyotok s királynétek szól hozzátok!
- Hű alattvalóim… - Alattvalóink.
Hű alattvalóink, túl sokáig kárhoztunk a sötétségben!
Viccen kívül, nagy cumi volt az utóbbi egy év.
- Ma azonban kiderítem… - Kiderítjük.
Ma kiderítjük, ki az a bajnok,
aki birtokába veszi a Fény pengéjét!
És elhozza az új hajnalt!
A mai nap az Örökfény ünnepe!
Vivát!
Lám, végre-valahára búcsúzik az éj!
S, ímhol, új hajnal virrad!
Hol leledzik a ceremóniamesterünk?
Már megy? Hol adok rá hangot?
Üdv néked, C.W.! Bölcs hangod kristálytisztán zengedez füleinkbe.
Végre!
Ím a nagyságos vezír, ki ezúttal otthonából vezírkedik,
a becses, ámbátor túlzottan elővigyázatos királyné kérésére.
Tudniillik, nem kockáztathatjuk népünk legféltettebb kincsének életét.
Lám, királynénk minő bölcsen és igazul szólott!
Az egója messze túlszárnyalja az immunrendszere erejét.
Vivát!
Szívélyes üdvözletem mindazoknak, kik ma próbára teszik kurázsijukat!
Amennyiben kardforgató karotok erőtől duzzad, lelketek pedig nemes,
véssétek fel nevetek a vitézek kőtáblájára!
És írjátok alá a felelősségkizáró papirost!
Vivát! Feltétlenül írjátok alá a felelősségkizárót!
Ugyanis nem vállalunk felelősséget semmilyen sérülésért.
Nesztek, a felelősségkizáró nyilatkozatok, nyomik!
Carol bepiált?
Az ott nem Carol, hanem a Mocsár Úrnője.
Mindenkinek van egy karaktere.
De tény és való, hogy az ő karaktere durván szlopálja a sangriát.
De rá se ránts!
Csinálja csak, hisz ma mindenki kivetkőzhet önmagából!
Brad! Te miért nem öltöztél be?
Beöltöztem, munkaruhába.
- Te meg ki vagy? - Szeplőtelen Albrecht.
- Vagyis szűz. - Nem, nem vagyok…
Önmagadat játszod?
Szörnyen röstellem, jó uram.
Anyám, borogass!
Mindig akadnak ünneprontók.
Te meg mit csinálsz, Pop? Mindjárt kezdünk!
Tudom, épp felöltöm a páncélzatom.
Mi? Te nem harcolhatsz! Már főnök vagy.
A főnökök nem harcolnak.
Szerinted miért nem indulok soha a tornán?
Mert félsz, hogy elbuksz és lebőgsz.
A szart is kiverném bármelyik dolgozóból kézitusában!
Csak azért nem teszem meg, mert az Örökfény nem rólam szól.
Csakhogy a te agyszüleményed, és te csináltál magadból királyt.
- Mert így kerek a történet. - Hagyjuk már!
Először isten lettem volna,
de aztán úgy gondoltam, hogy a király jobban illik a témához.
- Szerinted melyik ütősebb? - Tojok rá! Harcolok, és kész!
Értsd meg, hogy nem szállhatsz harcba! Ez az ünnep a dolgozóknak van.
Végre az egész csapat elfeledheti az utóbbi egy évet, és újrakezdhetjük.
„Lám, végre-valahára búcsúzik az éj! S, ímhol, új hajnal virrad!”
Ja, tökre hihető, hogy azért nem harcolsz,
mert fontos neked a csapatmorál,
nem pedig azért, mert rettegsz a tűzgolyóm erejétől.
Add meg magad!
Csak mákod volt, mert nem melegítettem be.
A király nem arathat diadalt, mert senki sem éltetné.
Egy esélytelennek kell győznie. A népnek Rudy kell.
Rudy? Ő melyik részlegen melózik?
Rudy nem dolgozik itt. Ő egy kultfilm főszereplője, basszus!
A lényeg, hogy olyannak kell bajnokká válnia, akire nem számítanak. Nézd csak!
Pár évvel ezelőtt Furi Meg győzött.
Aztán ott volt Kicsi Paul 2018-ban.
Isten lássa lelkem, tavaly még Davidből is bajnok lett!
- Pedig ordít róla, hogy kamu. - Ja.
Ácsi! Hogyhogy „kamu”?
Megbundázom a harcokat. Minden évben kiválasztom a legbénább bajnokjelöltet,
majd hozzásegítem a győzelemhez,
hogy az emberek így azt reméljék, belőlük is bajnok lehet.
Holott nem lehet?
Naná, hogy nem, de így elhiszik, hogy lehetséges,
és ez adja az Örökfény varázsát.
Aha, értem már!
Tehát azért nem lett belőlem bajnok,
mert nem vagyok egy született lúzer.
- Ja. - Ja!
- Így is mondhatjuk. - Tényleg nem kéne ma harcolnom.
Még a végén győznék, mivel kicsattanok az erőtől!
Tessék, erről beszélek, ez a varázslat:
elhiszed, hogy győzhetsz egy fizikai próbatételen.
Ugyan teljességgel kizárt, de te akkor is hiszel benne.
- Olyan lettem, mint te. - Kicsit sem vagy olyan.
De, hiszen női király vagyok.
Annak „királyné” a neve.
Ennyire beverted a fejed?
Urak és hölgyek, gyülekezzetek, csavarjátok kellő fokig föl bátorságtok,
mert ím, kezdetét veszi a Hajnal Tornája!
Elsőként Nyakigláb-Paulious Aurelious…
küzd meg Mellőzött Evivel!
- Szédítő. - Sokat és sokáig készültem.
Méltó módon tisztelgek e szent nap előtt.
Indulhat a küzdelem? Harcra fel!
- Ó, basszus! - Ó, basszus!
Jaj, ne, kipurcantam!
Negyven dolcsimba fájt ez a jelmez.
Őt akarod megtenni bajnoknak? Egy tesztelő felemelkedése jó sztori.
Kivéve az ő esetében, mert ő rohadtul irritáló.
Most, hogy rám figyeltek,
megragadnám az alkalmat, hogy egy fontos dologról beszéljek.
Tudom, hogy ez a nap a buliról és a fantasyról szól,
de feltűnt, hogy egy csomó kaját kidobtok.
- És ez bizony ételpazarlás… - Tényleg nehéz eset.
Ja. Amúgy majdnem ráhibáztál.
Egy tesztelő lesz a bajnok, de nem ő. Hanem ő.
Sokkal kedvelhetőbb figura, nem?
De. Szimpi, viszont nem győzhet, mert nem harcos, hanem lelkész.
- Banyek, tényleg? - Aha.
Miért jön valaki egy tornára gyógyítóként?
Nem tudom.
Várjunk csak! Támadt egy ötletem.
Tudod, mi jobb egy bajnoknál?
Kettő.
Figyelem, urak és hölgyek! A királynéteknek bejelentenivalója van.
Alapos megfontolást követően úgy döntöttem…
- Döntöttünk. - Úgy döntöttünk,
hogy változtatunk az esemény szabályain.
- Ezennel bejelentem… - Bejelentjük.
Bejelentjük… Nahát, tényleg mennyivel könnyebb egyes számban beszélni!
- Ilyen az emberi természet. - Bocs, most mi van?
Pofa be! Kuss! Pofa be!
- De hát… - Ezennel
bejelentjük, hogy a torna során kétfős csapatok küzdenek meg egymással.
Változtattok a szabályokon?
Igen, és higgyétek el, így sokkal tutibb lesz!
A kijelzőről informálódhattok, ki lesz a párotok.
Nem változtathattok a szabályokon a torna közben! Ez nem fair!
- A te párod a másik tesztelő. - Párokba!
- Mindenki a párjához! - Ácsi! Nem! Mi van?
Harcba szállsz a tornán. Frankó balhé!
Nos, Veres Liliana, szétrúgunk pár segget?
Én nem harcolhatok, lelkész vagyok. A lelkészek nem rúgnak szét seggeket.
Viszont istápolják mások seggét, úgyhogy jól jönnek egy csatában.
- Egy seggistápoló? - Egy mitikus proktológus.
- Készen állok a seggistápolásra. - Ez az!
Ne!
Légyszi, ne! Könyörgök, nem akarok a süllyesztőbe kerülni!
Esélyes lennék a győzelemre, te is jól tudod!
Jo, drága Jo, ő is ért el sikereket, oké?
Adj neki egy esélyt!
- És ne aggódj, gyilkolászhatsz majd! - Becsszó?
Jo maci, annyi embert mészárolhatsz le,
hogy se szeri, se száma! Gond egy szál se.
- És fürödhetek az ellenségeim vérében? - Felőlem akár ihatsz is belőle.
Mondjuk, én több okból kifolyólag sem tenném,
de lelked rajta, csináld csak!
- Bízol bennem? - Bízom benned.
- Kérek egy vivátot! - Vivát…
Ez meg mi volt?
Nem hagyhatjuk, hogy ez az eszelős győzzön,
ezért egy nyomival tettem párba.
Ribanc vagyok, szerető vagyok
Gyerek vagyok, anya vagyok
Bűnös vagyok
Szent vagyok, még csak nem is…
Basszus! Maradj nyugton, amíg pipilek
Ilyen, amikor a szánalmas fantázia találkozik a csoffadt valósággal.
Az a helyzet, Brad,
hogy a partvonalon állva gúnyolódni másokon nem nagy kunszt.
- Tudod, mi a nagy kunszt? - Tisztelni téged ezt követően?
Sebezhetőnek lenni.
Ahelyett, hogy, Brené Brown szavaival élve, „légüres térben” éled az életed.
Lövésem sincs, ki az.
Ez komoly? Nem vágod Brené Brownt?
Ez sok mindent megmagyaráz.
Küldök róla pár linket, pajti. Meg fogja változtatni az életed.
A lényeg, hogy…
az Örökfény nem csupán egy ünnep, haver.
Annak a reménye, hogy bármilyen sötét helyen is vagyunk éppen,
mindannyiunkban megvan a képesség, hogy kilépjünk a fényre.
Lépj ki a fényre, barátom!
Lehugyoztad a rucidat.
Nem ruci, hanem tunika… Banyek, tényleg lehugyoztam!
Hé, szűz fiú! Gyerünk, ideje vért ontani!
Oké, csak még…
- Most! - Rendicsek.
Folytatódik a torna a rettegett Kivégzővel és Szeplőtelen Albrechttel!
Figyu, Kivégző! Tavaly szerény személyem volt a bajnok,
- szóval csak légy résen, és… - Harcra fel!
Basszus!
Hé, hé!
Hé, nyugi! Vége, győztünk!
- Egek… - Jesszus!
A Kivégző és Szeplőtelen Albrecht diadalmaskodott.
Hát nem ezt akartátok?
Nem élvezitek?
Nos, az idei főgonoszunk már egész biztos megvan.
Már csak ki kell várnunk, hogy a hőseink felülkerekedjenek rajta, igaz?
Igen, ahogy mondod.
Tűzgolyó!
Jól vagyok! Kutya bajom. Nincs gáz.
Vivát!
A rettenthetetlen páros,
Mellőzött Evi és Veres Liliana…
Fúj!
…készül összecsapni Szeplőtelen Albrechttel
s a vérszomjas Kivégzővel.
- Készen állsz, Albi? - Naná!
Hisz címvédő bajnok voln… Látod, hogy…
Állj, állj! Elég, állj!
Mi van már? Pörögjünk fel!
De hát szarrá vernek, basszuskulcs!
Vedd fel a kesztyűt, David! Ne kíméld az ellenfeleid!
Én Jóról beszélek. Vállalhatatlanul durván játszik.
Tudjátok, mit?
Ennyi volt.
Befejeztem vele a játékot. Feladom.
Nem lehet! Az Örökfény nem végződhet feladással!
De, mert Brené Brown szerint mondhatunk nemet,
ha a sebezhetőségünk bánja a boldogságunkat.
Az meg ki?
Ez komoly? Te sem tudod, ki Brené Brown?
- Te sem vágod? - Nem.
Eszem megáll! Maradjunk annyiban, hogy ez sok mindent megmagyaráz!
Így már jó pár dolgot értek. Majd küldök róla linkeket, mindenkinek!
Befejeztem.
A címvédő bajnok feladja! Ez így már nem buli.
- Megszívtuk, Pop. - Hagyjuk lenyugodni,
aztán visszaimádkozzuk!
Nem, mert akkor sérüléssel folytatná, és az hősies küzdelemnek tűnne.
Úgy drukkolnának neki, mintha Kerri Strug lenne.
Gőzöd sincs, ki Kerri Strug, mi?
Nem akartam szólni, nehogy felhúzzalak. Amúgy egy filmcím?
Kerri Strug egy aranyérmes olimpikon, aki nemzeti… Tudod, mit? Nem számít.
Mindegy. Most új főgonoszt kell találnunk.
Támadt egy ötletem.
Brad, harcba kell szállnod.
Hogy csinálod ezt?
Tökre kiszámíthatóak vagytok.
Be kéne ugranod a torna utolsó összecsapásába.
Nem, ez egy agyrém, és utálom.
Tudjuk, hogy szerinted ez csak valami fantasy baromság,
de nekik sokat jelent.
Baromi nehéz éven vagyunk túl,
és csak fel akarjuk dobni a hosszú idő utáni első irodai napjukat.
Ezek az emberek sokáig le voltak láncolva, mégsem adták fel.
Minden erejüket beleadva újból elrugaszkodtak.
Már csak egy stabil landolásra van szükségük, mint…
- Rudynak. - Baszki!
- Elszúrtam? - Lövése sincs, kicsoda Kerri Strug.
- Jól van, megteszem. - Szuper!
- Király, kösz! - Köszönjük!
Egy feltétellel!
Ha én győzök, nem rendeztek több Örökfényt, soha többé.
Áll az alku?
- Miért vagy ilyen genya? - Miért?
- Nem volt gyerekszobád? - Mi a…
Ez egy agyrém, amit utálok, és véget akarok vetni neki. Áll az alku?
- Vivát… - Vivát…
Kihirdettetik, új kihívó száll harcba:
egy sötét lelkű, gonosz gazfickó, ki remekül kiegészíti ördögi cinkosát.
A neve…
Brad.
Miféle Brad?
Monetizációs Brad.
Ne már, ember! Ne legyél ekkora pöcs!
Vedd komolyan!
Nagyon is komolyan veszem.
Vívóként szereztem főiskolai ösztöndíjat.
Ez már tetszik.
Kezdődjék a harc!
- Pusztulj, leszbi! - Jesszus, Jo!
Ilyen szöveggel ez gyűlölet-bűncselekménynek minősül.
- „Pusztulj, ribi”? - Az meg nőgyűlölő.
„Pusztulj”?
- Az korrekt. - Ja, az jó.
Zsír. Pusztulj!
Liliana!
Genya!
Kivégző?
Meg kell halnod, Jo.
Muszáj?
- Igen, muszáj. - Meg kell halnod, Jo.
Hát jó.
Átok reátok! Otthonotok sújtassék balsorssal,
mígnem elragad benneteket a halál kínok kínjai közt,
gyermekeitek hamvaitól fuldokolva!
- Ez ütős volt. - Remek halál.
Improvizált?
Köszönöm szépen!
Tökre élveztem!
- Állati jó voltál! - Tudom!
Szerintem még akár győzhetünk is…
Ne!
Brad… Kinyírtál?
Megtetszett a harcstílusod. Jóféle.
Hogy te mekkora pöcs vagy!
Semmi gond. Nincs gáz.
Meg kell bosszulnod, Liliana!
Nélküled nem tudok győzni.
De igen, képes vagy rá.
Sikerülni fog.
Most jön az a rész, hogy felegyenesedik a hősünk.
Jól van, Brad.
Kard ki kard!
- Adj neki! - Ez az!
Ne! Gyerünk!
- Gyerünk, Dana! - Itt a vége.
- Gyerünk, Dana! - Nyugodj békében!
Igen, ez az!
Megcsináltad!
- Menj a kardért! - Nyomás, vedd magadhoz!
Íjászkodtam is a fősulin.
Veres Liliana elhalálozott.
A győztes…
Monetizációs Brad.
Brad nyert?
Van úgy, hogy a gonosz győz.
Nos hát, akkor örökre kihuny az Örökfény.
- A király és a királyné is beleegyezett. - Micsoda?
Mindörökre sötétségbe borul a világ, a többi baromságot meg gondoljátok hozzá!
Itt a vége, fuss el véle!
Ugye csak hazudik?
Nem.
- Picsába! - Hogy győzhetett Brad?
Úgy, hogy az utóbbi egy év is kész katasztrófa volt!
A legeslegszarabb év volt!
Még ez az egy dolog sem jött össze!
Nem bizony!
Lehet, nem véletlen, hogy abban az évben üt be a szar,
- amikor először vagy beavatott. - Szóval az én hibám?
Nem tudom. Talán még sincs szükség női királyra.
- Máris témánál vagyunk! - Csak találgatok.
Arra nem gondoltál, hogy a királynének kijárna egy…
Ácsi, várjunk csak!
Brad még nem győzött le mindenkit. Te meg én megküzdhetünk vele.
Ugyan, Pop, megmondtam, hogy…
Igen, tudom, senki sem szereti, ha a főnökök győznek.
Tré sztori, de nem maradt más választásunk.
Tök értelmetlen lenne.
A király nem tudja kihúzni a kardot a fából.
Na és? A kard mit sem számít!
Várjunk! Te érted egyáltalán a sztorit?
Persze hogy értem, hisz én írtam!
A névtelen senki a szart is kiveri mindenkiből, mert ő a legkeményebb.
Utána kihúzza a kardot a fából, felnyársalja vele a sötétséget,
az meg csilliárd darabra hullik, vagy bánom is én!
Nem! Az egész sztori csak egy metafora a reményre.
A sötétség a kétségbeesést jelképezi, és csak úgy tüntethető el,
ha fényt gyújtunk.
A fény pedig a remény jelképe.
Jó, oké, értem. De akkor mit jelképez a kard?
A kardnak semmi jelentősége. Bár téged ismerve egy farkat jelképez.
Ja.
A lényeg, hogy egy farokkal nem győzhető le a sötétség.
- Nekem menne. - Kuss!
A sötétség nem győzhető le se farokkal,
se bulizással, se a torna megbundázásával.
Csak úgy gyújthatsz fényt, ha elhiszed, hogy képes vagy rá.
Semmi sincs veszve.
Az Örökfény még megmenthető.
Nincs más dolgod, mint hinni benne.
Jól van. Csapassuk!
Add meg magad, Brad! Ne kényszeríts, hogy megöljelek!
Nem, nem, nem…
Már nem Brad vagyok.
És nem tudtok végezni velem.
Baszki!
Ugyanis már nem harcos vagyok.
És még csak nem is ember.
Baszki!
Nem menekülhettek előlem.
És elbújni sem tudtok.
Mert én…
egy vagyok… a sötétséggel.
Felesleges erőlködnöd.
Add fel!
Add meg magad a sötétségnek!
Tűzgolyó!
Gyerünk!
Ne!
Megcsináltad.
Megcsináltuk.
Én lépek, nyomik.
Lám, végre-valahára búcsúzik az éj!
S, ímhol, új hajnal virrad!
Vivát!
Így oszlott hát szerte a sötétség.
A király s a királyné örvendezett és vigadozott.
Noha tudvalevő volt, hogy a sötétség majdan újra eljő,
e napon, eme különleges napon…
immáron a fény volt az úr.
A feliratot fordította: Sikos Dániel